**Pierre-Emerick Emiliano François Aubameyang** (\* 18. jún 1989, Laval, Francúzsko) je futbalový útočník narodený vo Francúzsku reprezentujúci Gabon, ktorý momentálne pôsobí v anglickom klube Chelsea FC.

V roku 2015 sa stal Africkým futbalistom roka. V sezóne 2016/17 sa stal kráľom strelcov v nemeckej Bundeslige. Je prvým hráčom v 21. storočí ktorý dokázal dať hattrick (tri góly v jednom zápase) v Ligue 1, Fußball-Bundesliga, FA Premier League, La Liga.

19. mája 2022 Patrick-Emerick Aubameyang oficiálne oznámil svoj reprezentačný odchod po 73 zápasoch a 30 strelených góloch.

Klubová kariéra
---------------

### AC Miláno

V roku 2007 sa pripojil k mládežníckemu tímu talianskeho veľkoklubu AC Miláno. V auguste 2007 bol súčasťou zostavy, ktorá skončila na štvrtom mieste na mládežníckom turnaji Champions Youth Cup. Práve táto súťaž, ktorá sa konala v Malajzii, spravila Aubameyangovi atraktívne meno, pretože strelil sedem gólov v priebehu šiestich zápasov a získal ocenenie Roberto Bettaga Trophy pre najlepšieho strelca turnaja. Za rok sa prebojoval do A-tímu AC Milána, ale do hry sa ani v jednom zápase nedostal.

### Dijon FCO (hosťovanie)

V sezóne 2008/09 mieril do francúzskeho klubu Dijon. Jeho výkony v tomto francúzskom klube viedli k tomu, že sa objavil vo World Soccer´s talent Scout (najväčšie futbalové talenty sveta). Pôsobenie v klube ukončil s desiatimi gólmi a dvoma asistenciami.

### Lille OSC (hosťovanie)

Deň po skončení hosťovania v Dijon prišiel do ďalšieho francúzskeho klubu Lille OSC. V novom tímu nenadviazal na skvelý minulý rok a pôsobenie v tíme ukončil iba z dvoma gólmi v štrnástich zápasoch. Iba štyrikrát sa dostal do základnej zostavy.

### AS Monaco (hosťovanie)

Po nevydarenom hosťovaní v Lille OSC zamieril do AS Monaco. V tíme strávil polovicu sezóny.

### AS Saint-Étienne

Jeho štvrtým a posledným hosťovaním vo Francúzsku bolo AS Saint-Étienne. Neskôr ho francúzsky klub kúpil z AC Milána za nešpecifikovanú sumu (niektoré zdroje uvádzajú 2 milióny eur). Sezónu 2010/11 ukončil so štyrmi gólmi a troma asistenciami. Vo februári 2012 dal svoj prvý hattrick proti FC Lorient. Bol nenahraditeľnou súčasťou tímu. Polovicu gólov AS Saint-Étienne v sezóne strelil práve Pierre-Emerick Aubameyang. 20. apríla 2013 nastúpil Aubameyang do základnej zostavy vo finále Coupe de la Ligue. Saint-Étienne vyhrali 1:0 a Aubameyang vyhral svoju prvú trofej v profesionálnej kariére. Aubameyang si svojimi výkonmi spravil meno tak žiadaným, že sa oňho zaujímali veľké futbalové kluby. Nakoniec sa rozhodol prestúpiť do nemeckého veľkoklubu Borussia Dortmund.

### Borussia Dortmund

4. júla 2013 sa Aubameyang pripojil k Borussi Dortmund a podpísal zmluvu na päť rokov. V novom klube si debut odkrútil v nemeckom superpohári 27. júla 2013 proti Bayernu Mníchov, nastúpil na posledných 18 minút zápasu, zápas skončil víťazstvom 4:2. 10. augusta debutoval Aubameyang v Bundeslige, hneď v prvom zápase dokázal streliť hattrick proti Augsburgu, dal gól zo svojej prvej strely v lige. Aubameyang sa stal prvým hráčom Gabonu, ktorý sa objavil v nemeckej najvyššej súťaži. 27. novembra strelil svoj prvý gól v Lige majstrov pri víťazstve 3:1 proti SSC Neapol. V sezóne 2014/15 vyhral s tímom nemecký pohár. 31. júla 2015 podpísal Aubameyang zmluvu, ktorá mala trvať do roku 2020. V sezóne 2015/16 sa z 25 gólmi stal druhým najlepším strelcom ligy za Robertom Lewandowskim. V sezóne 2016/17 strelil v nemeckej Bundeslige 31 gólov a stal sa najlepším strelcom ligy. 27. mája 2017 strelil víťazný gól vo finále nemeckého pohára proti Eintrachtu Frankfurt 2:1.

### Arsenal

31. januára 2018 prestúpil do Arsenalu za rekordný poplatok, údajne išlo o 56 miliónov libier. 3. februára debutoval Aubameyang za Arsenal proti Evertonu v Premier League pri domácom víťazstve 5:1; Auba strelil v zápase štvrtý gól. Aubameyang si udržal skvelú formu pri víťazstve nad Stoke 3:0 sa stal prvý hráč ktorý skóroval päťkrát v prvých šiestich ligových zápasov v klube. Sezónu 2017/18 ukončil s desiatimi gólmi a štyrmi asistenciami v Premier League a bol posledným strelcom Arsenalu pod vedením Arsèna Wengera. Do októbra 2018 strelil Aubameyang 16 gólov v zápasoch Premier League od svojho februárového príchodu. Podľa štatistik Opty mu stačilo na gól v priemere 104,6 minút, čo znamenalo rekord v najlepšom priemere na gól v histórii Premier League (minimálne 10 gólov). Aubameyang zaznamenal prvý hattrick pri víťazstve 4:2 nad Valenciou 9. mája 2019 v semifinále Európskej ligy. Aubameyangov hattrick znamenal, že sa Arsenal dostal do finále Európskej ligy. Stal sa prvým hráčom Arsenalu ktorý strelil hattrick v semifinále Európskej ligy. Aubameang sa v sezóne 2018/19 stal kráľom strelcov a získal Zlatú kopačku Premier League; spoločne s Mohamedom Salahom a Sadiom Maném, všetci strelili 22 gólov. Vo finále Európskej ligy odohral celých 90 minút no Arsenal prehral s Chelsea 1:4. 1. augusta 2020 premenil penaltu vo finále FA Cupu a Arsenal vyhral nad Chelsea 2:1, Aubameyang vyhral svoju prvú trofej s Arsenalom, a stal sa prvým Afričanom, ktorý vyhral FA Cup ako kapitán. 29. augusta 2020 strelil gól a dal aj penaltu v penaltovom rozstrelu proti Liverpoolu v Community Shield, zápas skončil 2:1 po penaltovom rozstrele.

### FC Barcelona

Pierre-Emerick Aubameyang v drese BVB
2. februára 2022 prestúpil Aubameyang do Barcelony a podpísal zmluvu do 30. júna 2015. Debutoval 6. februára proti Atleticu Madrid, keď nastúpil ako náhradník pri víťazstve 4:2. Za Barcelonu prvýkrát skóroval 20. februára proti Valencii, pri víťazstve 4:1 sa podieľal troma gólmi.

Reprezentačná kariéra
---------------------

### Francúzsko U21

Aubameyang za Francúzsko do 21 rokov odohral iba jeden priateľský zápas 11. februára 2009 proti Tunisku (1:1)

Pierre-Emerick Aubameyang v drese Arsenalu
### Gabon

V A-tímu gabonskej reprezentácie debutoval 28. marca 2009 v kvalifikačnom zápase proti Maroku a gólom prispel k výhre 2:1.

S Gabonom sa predstavil štyrikrát na Africkom pohári národov v rokoch 2012, 2015, 2017 a 2021.

Štatistiky
----------

### Klubové

*K 24. februáru 2022*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| AC Miláno | 2007/08 | Serie A | 0 | 0 | 0 | 0 | ― | 0 | 0 | 0 | 0 | 0 | 0 |
| Dijon (hosť.) | 2008/09 | Ligue 2 | 34 | 8 | 4 | 2 | 1 | 0 | ― | ― | 39 | 10 |
| Lille (hosť.) | 2009/10 | Ligue 1 | 14 | 2 | 0 | 0 | 1 | 0 | 9**1** | 0 | ― | 24 | 2 |
| AS Monaco (hosť.) | 2010/11 | 19 | 2 | 1 | 0 | 3 | 0 | ― | ― | 23 | 2 |
| AS Saint-Étienne | 2010/11 | 14 | 2 | ― | ― | ― | ― | 14 | 2 |
| 2011/12 | 36 | 16 | 0 | 0 | 2 | 2 | ― | ― | 38 | 18 |
| 2012/13 | 37 | 19 | 4 | 2 | 4 | 0 | ― | ― | 45 | 21 |
| Borussia Dortmund | 2013/14 | Bundesliga | 32 | 13 | 6 | 2 | ― | 9**2** | 1 | 1**3** | 0 | 48 | 16 |
| 2014/15 | 33 | 16 | 4 | 5 | ― | 8**2** | 3 | 1**3** | 1 | 46 | 25 |
| 2015/16 | 31 | 25 | 4 | 3 | ― | 14**1** | 11 | ― | 49 | 39 |
| 2016/17 | 32 | 31 | 4 | 2 | ― | 9**2** | 7 | 1**3** | 0 | 46 | 40 |
| 2017/18 | 16 | 13 | 1 | 3 | ― | 6**2** | 4 | 1**3** | 1 | 24 | 21 |
| Arsenal | 2017/18 | Premier League | 13 | 10 | ― | 1 | 0 | ― | ― | 14 | 10 |
| 2018/19 | 36 | 22 | 1 | 1 | 2 | 0 | 12**1** | 8 | ― | 51 | 31 |
| 2019/20 | 36 | 22 | 2 | 4 | 2 | 0 | 6**1** | 3 | ― | 44 | 29 |
| 2020/21 | 29 | 10 | 1 | 1 | 0 | 0 | 8**1** | 3 | 1**4** | 1 | 39 | 15 |
| 2021/22 | 14 | 4 | 0 | 0 | 1 | 3 | ― | ― | 15 | 7 |
| Barcelona | 2021/22 | La Liga | 3 | 3 | ― | ― | 2**1** | 1 | ― | 5 | 4 |
| Celkovo v Ligue 1 | 120 | 41 | 5 | 2 | 10 | 2 | 9 | 0 | 0 | 0 | 144 | 45 |
| Celkovo v Bundeslige | 144 | 98 | 19 | 15 | 0 | 0 | 46 | 26 | 4 | 2 | 213 | 141 |
| Celkovo v Premier League | 128 | 68 | 4 | 6 | 6 | 3 | 26 | 14 | 1 | 1 | 164 | 90 |
| Celkovo | 429 | 218 | 32 | 25 | 17 | 5 | 83 | 41 | 5 | 3 | 565 | 290 |

**Poznámky**

**1** Európska liga UEFA

**2** Liga majstrov UEFA

**3** DFL-Supercup

**4** FA Community Shield

### Medzinárodné

*K 4. januáru 2022*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Gabon | 2009 | 7 | 2 |
| 2010 | 10 | 3 |
| 2011 | 5 | 0 |
| 2012 | 8 | 4 |
| 2013 | 4 | 3 |
| 2014 | 4 | 2 |
| 2015 | 10 | 5 |
| 2016 | 4 | 2 |
| 2017 | 4 | 2 |
| 2018 | 2 | 1 |
| 2019 | 5 | 1 |
| 2020 | 2 | 1 |
| 2021 | 6 | 3 |
| 2022 | 1 | 1 |
| Celkovo | 72 | 30 |

Úspechy
-------

**AS Saint-Étienne**

* Coupe de la Ligue: 2012-13

**Borussia Dortmund**

* DFB-Pokal: 2016-17
* DFL-Supercup: 2013, 2014

**Arsenal**

* FA Cup: 2019-20
* FA Community Shield: 2020
* Európska liga UEFA vicemajster: 2019-20

**Individuálne**

* Najlepší africký hráč Ligue 1: 2012-13
* Africký futbalista roka: 2015
* Najlepší strelec Bundesligy: 2016-17
* Zlatá kopačka Premier League: 2018-19

Referencie
----------

1. ↑  JACKSON, Kieran. *Pierre-Emerick Aubameyang makes HISTORY after Barcelona hat-trick* [online]. Mail Online, 2022-02-21, [cit. 2022-02-25]. Dostupné online.
2. ↑   Aubameyang signs new Dortmund deal. *BBC Sport*. Dostupné online [cit. 2022-02-25]. (po anglicky)
3. ↑   *Aubameyang on the spot as Dortmund win DFB Cup | Eintracht Frankfurt 1-2 Borussia Dortmund | DFB Cup Final 2017* [online]. bundesliga.com - the official Bundesliga website, [cit. 2022-02-25]. Dostupné online. (po anglicky)[nefunkčný odkaz]
4. ↑   Arsenal 3-0 Stoke City. *BBC Sport*. Dostupné online [cit. 2022-02-25]. (po anglicky)
5. ↑  CRITCHLOW, Dan. *Aubameyang sets new Premier League record for goals per minute* [online]. 2018-10-27, [cit. 2022-02-25]. Dostupné online. (po anglicky)
6. ↑   Salah, Mane & Aubameyang share Golden Boot. *BBC Sport*. Dostupné online [cit. 2022-02-25]. (po anglicky)
7. ↑   *Arsenal 2-1 Chelsea: Pierre-Emerick Aubameyang double settles FA Cup final* [online]. Sky Sports, [cit. 2022-02-25]. Dostupné online. (po anglicky)
8. ↑   *FC Barcelona sign Pierre-Emerick Aubameyang* [online]. www.fcbarcelona.com, [cit. 2022-02-25]. Dostupné online. (po anglicky)
9. ↑  BEEVER, Jonathan. *Manchester United Transfer News: Pierre-Emerick Aubameyang Interesting Man Utd* [online]. Bleacher Report, [cit. 2022-02-25]. Dostupné online. (po anglicky)
10. ↑   www.footballdatabase.eu, [cit. 2022-02-25]. Dostupné online.

Externé odkazy
--------------

* Pierre-Emerick Aubameyang na transfermarkt.com

Zdroj
-----

*Tento článok je čiastočný alebo úplný preklad článku Pierre-Emerick Aubameyang na českej Wikipédii.*

| * z
* d
* u
Najlepší strelci Premier League |
| --- |
| 
* 1993: Sheringham
* 1994: Cole
* 1995: Shearer
* 1996: Shearer
* 1997: Shearer
* 1998: Dublin, Owen a Sutton
* 1999: Hasselbaink, Owen a Yorke
* 2000: Phillips
* 2001: Hasselbaink
* 2002: Henry
* 2003: Van Nistelrooy
* 2004: Henry
* 2005: Henry
* 2006: Henry
* 2007: Drogba
* 2008: Ronaldo
* 2009: Anelka
* 2010: Drogba
* 2011: Berbatov a Tevez
* 2012: Van Persie
* 2013: Van Persie
* 2014: Suárez
* 2015: Agüero
* 2016: Kane
* 2017: Kane
* 2018: Salah
* 2019: Aubameyang, Mané a Salah
* 2020: Vardy
* 2021: Kane
* 2022: Salah
* 2023: Haaland

 |